บลจ.ฟินันซ่าเชื่อดอกเบี้ยลด
ฟินันซ่า เห็นด้วยกับรัฐบาลว่า ธปท.ควรลดดอกเบี้ย เพื่อยั้งเงินทุนไหลเข้า เสนอกองทุนระยะสั้น 2 กอง
12 ก.พ. 2556

ฟินันซ่า เห็นด้วยกับรัฐบาลว่า ธปท.ควรลดดอกเบี้ย เพื่อยั้งเงินทุนไหลเข้า เสนอกองทุนระยะสั้น 2 กอง
นายธีรพันธุ์ จิตตาลาน กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า ประเมินว่า แนวโน้มการลดดอกเบี้ยชัดเจนมากขึ้นเพื่อลดกระแสเงินทุนไหลเข้า ก่อนที่ปัญหาค่าเงินจะส่งผลต่อการส่งออก
“ผมเห็นด้วยกับ ดร.วีรพงษ์ รามางกูร เพราะธนาคารกลางประเทศใหญ่ ยังคงพิมพ์เงินให้ท่วมโลก ผลคือ เงินจะไหลมาไทยเพราะดอกเบี้ยไทยสูงกว่า และธปท. จะต้องลดดอกเบี้ยเพราะเครื่องมืออื่นในการยับยั้งเงินทุนไหลเข้ามีผลข้างเคียงสูงกว่าดอกเบี้ย ดังนั้น สำหรับนักลงทุนในตราสารหนี้ ควรเริ่มพิจารณาล็อคผลตอบแทนดอกเบี้ย รับดอกเบี้ยขาลง เพราะเป็นไปได้ที่ดอกเบี้ยอาจจะลง 2 ครั้ง รวมแล้ว 0.50 % ในปีนี้” นายธีรพันธุ์ กล่าว
ทั้งนี้ บลจ.ฟินันซ่า เสนอกองทุนตราสารหนี้ระยะสั้น 2 กอง อายุ 3 เดือนและ 6 เดือน โดยกองทุนเปิดฟินันซ่าตราสารหนี้พลัส โรล โอเวอร์ 3 เดือน 5 (FAM FIPR3M5) ซึ่งให้ประมาณการผลตอบแทนที่ 3.02 % ต่อปี และกองทุนเปิดฟินันซ่าตราสารหนี้พลัส โรล โอเวอร์ 6 เดือน 5 (FAM FIPR6M5) ซึ่งให้ประมาณการผลตอบแทนที่ 3.10 % ต่อปี ที่เปิดเสนอขายระหว่างวันที่ 12-19 ก.พ. 56 นี้
โดยสินทรัพย์ในกองตราสารหนี้ ที่ลงทุนจะเป็นเงินฝากธนาคารต่างประเทศและในประเทศที่มีอันดับความน่าเชื่อถือที่ดีหรืออยู่ในระดับที่ลงทุนได้ขึ้นไป นอกจากนี้ จากความสำเร็จที่ขยายฐานลูกค้ารายย่อยได้จำนวนมากในปีที่ผ่านมา มาจากจุดแข็งของกองทุนตราสารหนี้ ความเสี่ยงต่ำและผลตอบแทนสูง ซึ่งบลจ.ฟินันซ่า จะมุ่งมั่นรักษาจุดแข็งของกองตราสารหนี้ตลอดไป
สำหรับการลงทุน 3 เดือน เป็นกองทุนที่โรลโอเวอร์มาจากกองก่อนหน้านี้ FAM FIPR3M5 เป็นกองทุน specific fund โดยกองทุนจะพิจารณาลงทุนในตราสารแห่งหนี้ และ/หรือ เงินฝาก ของภาครัฐและภาคเอกชน ทั้งในประเทศและต่างประเทศ อาทิ เงินฝากธนาคารต่างประเทศสกุลเงิน USD หรือ CNY กับธนาคาร BOC, Macao, ธนาคาร CIMB Niaga, Indonesia หรือเงินฝากสกุลเงิน AED ธนาคาร Abu Dhabi Commercial Bank, UAE (F1), ธนาคาร Union National Bank, UAE (P-1), ธนาคาร CBQ, Qatar, ตั๋วเงินหรือเงินฝากธนาคารพาณิชย์ในประเทศ, ตั๋วแลกเงิน บมจ.ดั๊บเบิ้ล เอ (1991), ตราสารหนี้ บมจ.เอเซียเสริมกิจลีสซิ่ง, ตราสารหนี้ บมจ.บัตรกรุงไทย หรือตราสารหนี้ภาคเอกชนที่มีอันดับความน่าเชื่อถือ BBB+ ขึ้นไป ตั๋วเงินคลังหรือพันธบัตรธนาคารแห่งประเทศไทย
และสำหรับการลงทุน 6 เดือน FAM FIPR6M5 เป็นกองทุน specific fundโดยกองทุนจะพิจารณาลงทุนในตราสารแห่งหนี้ และ/หรือ เงินฝาก ของภาครัฐและภาคเอกชน ทั้งในประเทศและต่างประเทศ อาทิ เงินฝากธนาคารต่างประเทศสกุลเงิน USD หรือ CNY กับธนาคาร BOC, Macao, ธนาคาร SCBT, Singapore หรือเงินฝากสกุลเงิน AED ธนาคาร Abu Dhabi Commercial Bank, UAE (F1), ธนาคาร Union National Bank, UAE (P-1), ธนาคาร CBQ, Qatar, ตั๋วเงินหรือเงินฝากธนาคารพาณิชย์ในประเทศ, ตั๋วแลกเงิน บมจ.ดั๊บเบิ้ล เอ (1991), ตราสารหนี้ บมจ.เอเซียเสริมกิจลีสซิ่ง, ตราสารหนี้ บมจ.บัตรกรุงไทย หรือตราสารหนี้ภาคเอกชนที่มีอันดับความน่าเชื่อถือ BBB+ ขึ้นไปตั๋วเงินคลังหรือพันธบัตรธนาคารแห่งประเทศไทย